khistorydata/jeongjo-sjw-relations huggingface dataset:
정조 14년
柳文養以訓鍊都監言啓曰本局別將申㬚尹得逵時帶摠管番次苟艱申㬚尹得逵別將之任竝分姑改差何如傳曰允
정조 14년
柳文養以刑曹言啓曰日寒如此禁刑曹輕囚放送事命下矣典獄署所在重囚外各司所囚罪人中吏曹祭享色書吏李景老祭官姓名誤書罪司憲府直囚觀象監書員河慶熙戶曹所納曆書紙品劣薄罪備邊司直囚故竝卽放送之意敢啓傳曰知道
정조 14년
庚戌十一月十五日辰時上御重熙堂承旨入侍時左副承旨李敬五記事官李海隣記事官洪樂游徐有聞以次進伏訖敬五曰臣有區區所懷敢此仰達矣驥賊是何等劇逆也渠之尙逭當律已是失刑之大者而今者承宣特除之命忽下於千萬夢想之外豈意聖明之世有此非常之過擧乎惟願亟寢成命仍施當律以洩神人之憤焉上曰何敢如是煩陳乎命書傳敎曰左副承旨李敬五筵奏極爲煩屑通津府使除授當日辭朝時任府使過享祀後上來令該曹口傳遞付京職又命書傳敎曰南所衛將朴萬瞻假承旨差下命退承史以次退出
정조 14년
庚戌十一月十五日辰時上御重熙堂假承旨入侍時假承旨朴萬瞻假注書鄭尙愚記事官洪樂游徐有聞以次進伏訖上曰有旨已盡書乎萬瞻曰姑未書之矣上曰何爲至今不書耶萬瞻曰此有旨臣有難奉承傳敎臣還爲持入矣上曰極爲猥濫矣命斯速退去承史以次退出
정조 14년
行都承旨金光默坐左承旨李益運坐右承旨申耆坐直左副承旨柳文養坐右副承旨鄭大容坐同副承旨李敬五坐直注書李海隣仕直一員未差假注書鄭尙愚仕事變假注書李元八仕
정조 14년
大殿王大妃殿惠慶宮中宮殿內閣政院玉堂朝廷二品以上六曹堂上兩司長官宗親冬至單子問安答曰知道
정조 14년
以右承旨申耆牌不進罷職傳旨傳于金光默曰只推更爲牌招
정조 14년
傳于金光默曰在外承旨許遞前望單子入之待下批牌招察任
정조 14년
傳于李益運曰玉堂前望單子入之待下批牌招察任
정조 14년
玉堂前望單子入之修撰金熙朝落點
정조 14년
李鼎牧在外代以李元八爲事變假注書
정조 14년
李覲吾在外代以洪藥安爲假注書
정조 14년
傳于鄭大容曰右副承旨入侍
정조 14년
以禮曹單子濟州方物看品內入事傳于鄭大容曰筒箇之越海封進必有貽弊此後依馬粧例以每部代獐皮幾令量宜定式代捧事分付
정조 14년
傳于柳文養曰京畿監司未差之代政官待明朝牌招開政差代間兵符傳授中軍使之兼察
정조 14년
鄭大容以禮曹言啓曰今此冬至陳賀諸道所封箋文中會寧府使姜五成鳳山郡守王漢禎以應封官兼別軍職故各爲封箋矣一體看審捧入之意敢啓傳曰知道
정조 14년
庚戌十一月十六日辰時上御重熙堂時原任閣臣承候入侍時右副承旨鄭大容假注書鄭尙愚記事官洪樂游徐有聞原任提學吳載純一提學鄭民始檢校直提學徐浩修李秉模金憙檢校直閣徐鼎修鄭東浚李晩秀直閣徐榮輔沈象奎以次進伏訖載純等曰一陽初復百祿川至此時聖體若何上曰一樣矣載純等曰驥賊是何等劇逆而日昨特除之命實出千萬夢想之外不意聖明之世有此無前之過擧也臣等未借方寸之地不得悉暴衷情今幸登筵齊聲仰達伏望特加三思亟許反汗焉上命大容書傳敎曰昨日傳敎旣有體諒二字言不可不信承旨傳敎置之事從所請以示妥帖之意又命書傳敎曰江華留守差代間兵符摠戎使兼佩仍命退諸臣以次退出
정조 14년
行都承旨蔡弘履坐行左承旨李儒敬坐直右承旨李勉兢在外左副承旨尹行任未肅拜右副承旨洪義浩坐直同副承旨李洪載牌不進注書李海隣仕直一員未差假注書鄭尙愚仕事變假注書李元八仕
정조 14년
藥房提調鄭昌順副提調金光默啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
洪義浩啓曰大司憲申應顯掌令申史澳在外執義掌令一員持平二員未差監察茶時之意敢啓傳曰知道
정조 14년
洪義浩啓曰來二十一日朝參日次矣敢啓傳曰停
정조 14년
洪義浩啓曰來二十一日輪對日次矣敢稟傳曰爲之
정조 14년
洪義浩啓曰禁衛營將官來言今日本營軍兵日次私習矣敢啓傳曰日寒如此後日次爲之
정조 14년
洪義浩啓曰御營廳將官來言今日本廳軍兵日次私習云矣敢啓傳曰日寒如此後日次爲之
정조 14년
傳于洪義浩曰差使員下直守令入侍
정조 14년
傳于洪義啓曰左承旨左副承旨入侍
정조 14년
傳于洪義浩曰入侍無端換入當該承旨遞差
정조 14년
洪義浩啓曰卽者右承旨申耆同副承旨李敬五因副修撰金熙朝上疏謂有情勢陳疏出去原疏纔已退却矣竝卽牌招何如傳曰允
정조 14년
傳于洪義浩曰江華兵符之摠使兼佩京外管領終涉各異以京畿中軍兼佩事卽爲分付
정조 14년
有政吏批判書吳載純進參判參議未差右副承旨洪義浩進以閔鍾顯爲吏曹參判李勉兢爲吏曹參議鄭弼祚爲兵曹佐郞趙榮慶爲社稷令沈逵爲掌樂主簿權彝性爲司僕主簿柳銓爲禮山縣監洪良浩爲分內醫提調
정조 14년
兵批判書金文淳進參判洪文泳病參議柳文養入直參知趙雲起病左承旨李儒敬進以金慶彦爲五衛將金宅和爲訓鍊主簿金明遇爲江華中軍金慶龍爲天磨僉使副護軍鄭景祚副司直柳戇蔡弘履李祖承李敏采李洪載洪義浩洪義榮徐瀅修尹㬦洪秉聖李謙煥孟至大姜垣尹弼秉尹履相李義弼朴吉源副司果鄭最成同知李東源僉知金就明竝單付
정조 14년
承旨前望單子入之尹行任洪義浩鄭益祚落點
정조 14년
傳于洪義浩曰兵曹參知前望單子入之
정조 14년
承旨前望單子入之蔡弘履李儒敬李洪載李勉兢落點
정조 14년
洪義浩啓曰新除授行都承旨蔡弘履以前任茂朱府使方在解由未出中何以爲之敢稟傳曰勿拘
정조 14년
以同副承旨李洪載牌不進罷職傳旨傳于洪義浩曰只推
정조 14년
傳于蔡弘履曰百官班列雖命除之散班迎送亦勿爲之事分付
정조 14년
傳于洪義浩曰假承旨中時在罷散人敍用
정조 14년
洪義浩以禮曹言啓曰濟州牧使李鴻運冬至方物封進單子判付內筒箇之越海封進必有貽弊此後依馬粧例以每部代獐皮幾令量宜定式代捧事分付事判下矣取考謄錄則孝廟朝甲午馬粧二部代弓帒筒箇四部封進而弓帒筒箇今因軫弊之特敎又令以獐皮代捧則獐皮代捧之數當以馬粧二部代封數施行矣馬粧每部獐皮代捧爲五張依此定式此後則弓帒筒箇四部代以獐皮十張封進之意分付何如傳曰允
정조 14년
洪義浩以義禁府言啓曰卽接黃海監司李時秀狀啓則遂安郡位羅鎭還穀虧欠未還充前萬戶任明休李觀海等令該府捉送以爲査實懲捧之地時萬戶朴再禎還穀虛留若是夥多而一味掩置終不報來今始現發於査問之下者亦極痛駭其罪狀令攸司稟處爲辭而時萬戶朴再禎纔自刑曹移本府處之事覆啓蒙允矣朴再禎時在任所云依例發遣府羅將交代後拿來任明休李觀海捉付邸人下送該營虧欠穀物査實畢捧後拿問嚴勘何如傳曰允
정조 14년
庚戌十一月十七日午時上御誠正閣下直守令入侍時左承旨李益運左副承旨柳文養右副承旨鄭大容記事官李海隣記事官洪樂游徐有聞金堤郡守李東野白川郡守沈禧价川郡守趙雲祥金化縣監洪益烈盈德縣監朴宗敬泰安縣監申相文衿川縣監金東覽以次進伏訖上命書傳敎曰西北別付料武士受料人明日慕華館親臨試射試官兵判訓將入直兵曹摠府郞廳爲之隨駕官以時服隨駕副駕轎儀仗扈衛軍官有廳軍官竝除之東西班只六曹堂上各一員隨駕路由崇禮門日寒若此道路略略修治市廛勿撤假家事分付上曰今日仕記以已遞之孟至大書入政院擧行極爲駭然何承旨修入乎益運曰臣是該房而奏御文字不能致察有此誤爲書入之擧惶悚之極無辭可達矣命書傳敎曰承旨座目以已遞之孟至大書入極爲駭然該房承旨遞差前望單子入之與未差之代待下批牌招察任上曰守令進前可也沈禧等進奏職姓名訖上曰今年年事何如禧等曰豐登矣敎東野曰爾之治績曾已稔聞極庸嘉之今年秋成後穀價何如東野曰米價爲三兩粗價爲一兩二錢矣上敎益烈曰爾之老親其已將往耶益烈曰將往矣上曰如斗之邑何足爲專養乎命退諸臣以次退出
정조 14년
庚戌十一月十七日未時上御重熙堂左副承旨入侍時左副承旨洪義浩假注書鄭尙愚記事官洪樂游徐有聞以次進伏訖上命書榻敎曰明日慕華館試射時雲寶劍別雲劍竝除之侍衛則兵曹摠府入直堂郞各一員五衛將二員武兼四員爲之挾輦軍一百名槍劍軍三十名爲之御將只率鄕軍二哨爲先後廂馬軍除之標下軍亦爲略略隨率禁軍則入直八十人隨駕留陣則禁將率三營外入直馬步軍中除老弱貧殘其餘實數率領留陣又命書榻敎曰王大妃殿進御人蔘養胃湯一貼煎入又命書傳敎曰應避承旨許遞同副以在下遞去則都承旨亦必難安亦爲許遞與未差之代前望單子入之待下批牌招察任仍命退承史以次退出
정조 14년
都承旨未差左承旨未差右承旨未差左副承旨未差右副承旨洪義浩守廳同副承旨李洪載式暇假承旨申耆守宮注書李海隣隨駕宿一員未差假注書鄭尙愚隨駕直事變假注書李元八守宮直
정조 14년
傳于洪義浩曰侍衛軍兵毛具
정조 14년
傳于洪義浩曰日寒如此屛門把守竝置之事分付該營
정조 14년
洪義浩啓曰守宮假承旨申耆時無職名令該曹口傳付軍職何如傳曰允
정조 14년
兵曹口傳政事副司直申耆單付
정조 14년
洪義浩啓曰諸承旨半行刀割傳曰罷職左承旨尤猥越放逐本鄕未肅拜承旨許遞與未差之代前望單子入之待下批牌招察任南所衛將假承旨差下九十行刀割
정조 14년
洪義浩啓曰右邊捕盜大將李漢豐罷職事命下矣在前如此之時有他邊大將兼察之例今番則何以爲之敢稟傳曰訓將兼察兼佩事代主將司令牌招聽傳敎
정조 14년
傳于洪義浩曰金吾首堂上嚴囚南間次堂遞差
정조 14년
傳于洪義浩曰南間囚禁堂具格拿來
정조 14년
洪義浩以兵曹言啓曰依下敎侍衛禁軍及駕後禁軍武藝別監內吹兼內吹近仗軍士標下軍兵等處設粥以饋之意敢啓傳曰知道
정조 14년
洪義浩以兵曹言啓曰依下敎衛內駕後禁軍及武藝別監內吹兼內吹近仗軍士等處饋飯之意敢啓傳曰知道
정조 14년
洪義浩以兵曹言啓曰依下敎隨駕禁軍及駕後禁軍武藝別監內吹兼內吹近仗軍士標下軍兵等處設粥以饋之意敢啓傳曰知道
정조 14년
洪義浩以兵曹言啓曰依下敎行首羅將李福良決棍十度之意敢啓傳曰知道
정조 14년
洪義浩以壯勇營言啓曰依下敎本營隨駕將校軍兵等處設粥分饋之意敢啓傳曰知道
정조 14년
疊洪義浩以壯勇營言啓曰依下敎本營隨駕將校軍兵等處設粥分饋之意敢啓傳曰知道
정조 14년
洪義浩以訓鍊都監言啓曰今十一月十八日慕華館擧動時因兵曹節目南營馬兵四十五名哨官李廷麟廣智營軍四十五名哨官張守初率領出付留陣營還宮後各還直所而竝待標信擧行之意敢啓傳曰知道
정조 14년
洪義浩以訓鍊都監言啓曰今此擧動時南營馬兵四十五名廣智軍四十五名已爲出付留陣營矣當夜宮墻外巡邏無以分排衣例以附近營守直軍推移行巡之意敢啓傳曰知道
정조 14년
洪義浩以訓鍊都監言啓曰依下敎隨駕衛內將校軍兵等處饋飯之意敢啓傳曰知道
정조 14년
洪義浩以訓鍊都監言啓曰依下敎隨駕衛內將校軍兵等處設粥分饋之意敢啓傳曰知道
정조 14년
疊洪義浩以訓鍊都監言啓曰依下敎隨駕衛內將校軍兵等處設粥分饋之意敢啓傳曰知道
정조 14년
洪義浩以禁衛營言啓曰今日擧動時西營入直鄕軍四十名內三十五名出用留陣矣宮墻外當夜巡邏勢難分排出番鄕軍二十名姑爲添入警巡之意敢啓傳曰知道
정조 14년
洪義浩以禁衛營言啓曰依下敎隨駕本營槍劍軍及陣上將校軍兵等處設粥分饋之意敢啓傳曰知道
정조 14년
洪義浩以禁衛營言啓曰依下敎隨駕本營槍劍軍等處設粥分饋之意敢啓傳曰知道
정조 14년
洪義浩以御營廳言啓曰今十一月十八日慕華館擧動時依兵曹節目東營入直騎士二十五人內老弱貧殘五人除留實二十人鄕軍六十名內老弱貧殘軍九名除留實五十一名集春營入直鄕軍五十名內老弱貧殘軍十一名除留實九十八名京標下軍三十七名內老弱貧殘軍十三名除留實二十四名各該入直將官領赴于禁衛營留陣而東營集春營入直馬步軍兵竝待標信擧行新營入直軍兵衣前例除標信出用而還宮後各處入直將官軍兵還爲入直之意敢啓傳曰知道
정조 14년
洪義浩以御營廳言啓曰依下敎隨駕兼內吹等處饋飯之意敢啓傳曰知道
정조 14년
洪義浩以御營廳言啓曰依下敎駕前別抄兼內吹及隨駕將校軍兵等處設粥分饋之意敢啓傳曰知道
정조 14년
疊洪義浩以御營廳言啓曰依下敎駕前別抄兼內吹及隨駕將校軍兵等處設粥分饋之意敢啓傳曰知道
정조 14년
死罪臣金漢耆疏曰伏以臣積釁在躬隱痛塡臆頃因乞免之章猥陳鳴冤之私席藁血泣嚴誅是俟乃蒙聖慈特賜恩批逐條昭釋靡有餘蘊天日回照覆盆闔門透出於鬼關朽骨之傅肉枯腸之生稊未足以喩此異渥臣獨苟活獲覩今日而逝者已矣九原難作則想應感泣結草於冥冥之中矣臣雖卽日滅死更無餘憾而惟是聖恩如天報答無地若當宗社安危之秋義理明晦之際則捐身殞首臣固不辭請以中外喧傳之說冒萬死一陳之惟聖明少垂省察焉臣伏聞鄭妻之潛入城闉己有日矣以下六十四行刀割
정조 14년
負罪臣蔡濟恭箚曰伏以殿下何爲而有今日之擧也臣於平日篤信殿下如曾氏之篤信夫子凡於一言之宣一政之發自以爲吾無間然而至於今日之瞠然莫知其何由也噫聖人無僞殿下旣以館所動駕丁寧頒示迺於蹕路之上忽地旋駕直出於江浦十里之外鹵簿不戒戎卒皆殿都人士女皆莫識大駕之欲向何之畢竟以江倉冷落之所權設帳殿日色已暮回鑾尙遲惜乎聖人之無僞果若是乎臣之日昨一箚罪在妄度十行辭敎嚴如鈇鉞臣惶懍戰掉惟金木是俟而以今日之事觀之古人所謂弟子之惑滋甚者不幸近之臣竊痛心臣以罪戾之蹤宜不敢復事容喙而目見非常之擧不勝焦迫之忱來伏戟門冒萬死更此瀆擾伏乞聖明亟下還宮之命使王言必信群情底定千萬幸甚取進止答曰省箚具悉卿懇初意擬於試射回路來住此處蓋有所待也此處有糧米焉有柴草焉軍兵當寒禦具且甚便當故耳途中有不客遲緩之事端果卽旋蹕臨此此誠萬不獲己權宜之權宜何暇顧儀衛之浮文乎凡事之遲速各適其時然後始可謂權而得中予雖否德所願學聖人也接淅何太悤遽三宿何太遲支離此可見聖人時中之義也今日之行若備嚴鼓整班伍則予雖欲徑情而直行得乎況此擧非爲遊觀非爲暇豫其中必有切煩菀切燥悶之端而爲此罕有之擧卿須諒之仍傳于洪義浩曰此批答招致錄事傳于前左相
정조 14년
校理臣成種仁副校理臣朴基正臣尹永僖修撰臣李庚運臣朴奎淳副修撰臣朴宗來臣金熙朝等箚曰伏以殿下何爲而有此萬萬非常之擧也臣等以先事之慮聯陳箚疏未蒙允兪畢竟千萬意外致此罔措之境臣等之罪死無足惜惟我慈殿慈宮尙未知鑾蹕之所駐其爲慈念之驚動憂慮當如何哉臣等冒死求對未借方寸之地情窮勢蹙不知所出涕泣呼籲於崇嚴之下伏願亟回聖衷卽旋輿衛則宗社幸甚臣民幸甚取進止答曰省箚具悉勿煩
정조 14년
校理成種仁副校理朴基正尹永僖修撰李庚運朴奎淳副修撰朴宗來金熙朝等箚曰伏以臣等之短箚泣籲亶出於萬萬驚遑萬萬焦灼之忱而及承聖批乃以勿煩爲敎臣等相顧抑塞一倍罔措噫今此駐鑾之所豈至尊暫時臨御之地而況當沍寒陰凝之時乎殿下若仰體殿宮驚慮之念則必不待臣言之畢而惕然回悟卽旋鑾蹕矣時日將晏衷情轉迫不遑他說玆又冒萬死仰瀆伏乞聖明亟降兪音以副輿情焉取進止答曰省箚具悉今日移蹕之擧豈得已非爲觀漁非爲蹻氷言不可不踐令不可不信旋還遲速惟在廷臣勿煩
정조 14년
領中樞府事鄭存謙疏曰伏以王言信如金石昨下郊館親臨試射之命忽伏聞鑾蹕轉向江郊此何事也此何擧也當此至寒尤非大聖人節宣之道古人所謂陛下縱自輕奈高廟太后何者政是今日準備語也伏乞卽卽回鑾以副擧國群情焉鑾輿中路徑發而轉至於所不戒之地荒郊氷雪儀衛疎虞人心驚遑萬姓波蕩此非所望於聖世者也心慌氣促不敢附陳底蘊竝乞垂諒焉云云答曰省疏具悉卿懇前左相箚批覽可悉之此不必更煩諒之諒之傳于義浩曰此批答中樞府郞廳發牌傳諭
정조 14년
行都承旨柳戇未肅拜左承旨李敏采坐直右承旨李益運未肅拜左副承旨徐瀅修坐右副承旨申耆坐直同副承旨柳文養坐注書李海隣仕一員未差假注書鄭尙愚仕直事變假注書李元八仕
정조 14년
二十七行半刀割以兵曹朔試射望單子傳于申耆曰不緊矣置之
정조 14년
以宣傳官具紞狀啓齎奉標信馳到江華府依下敎擧行事傳于申耆曰雖非發軍本府民丁無非軍兵雖皆常着分立城巒何異於擺列乎昨日兼中軍具埉則以前例爲然爲奏所供不分明事實猶未詳知姑置之矣觀此該府首校取招雖聽首校之指揮云而擧行者埉也其在杜後弊重師律之道決不可仍而置之江華兼中軍具埉新留守到任後沙場大張威儀決棍二十度仍充江華城丁軍所謂假中軍韓思遠千摠柳瀷韓邦孝或標信遲滯祗受或門不卽開比之兼中軍之一時代察其罪尤有重焉況埉也押來後渠輩專當擧行乎亦令新留守到任後與宣傳官眼同依再昨先處分之類勘律大會民衆回示後決棍三十度亦爲充軍該府先已回示決棍之將官將校別無更問之端放送其中首校加棍十度亦爲降定軍役事分付
정조 14년
以前判府事徐命善前領敦寧洪樂性中途付處傳旨傳于申耆曰付處不過爲其入房調攝此傳旨休紙還給
정조 14년
傳于柳文養曰明日問安藥房外勿爲之
정조 14년
傳于申耆曰承旨未差之代前望單子入之待下批牌招察任
정조 14년
承旨前望單子入之柳戇李益運徐瀅修李敏采申耆柳文養落點
정조 14년
行都承旨柳戇坐左承旨李敏采坐右承旨李益運坐直左副承旨申耆坐右副承旨李晩秀坐同副承旨柳文養坐直注書李海隣病一員未差假注書鄭尙愚仕趙台榮仕直事變假注書李元八仕
정조 14년
藥房提調鄭昌順左承旨李敏采啓曰移蹕江郊冒寒經宿鎭日勞動向晩回鑾慈殿達宵用慮詰朝戒駕聖孝仰格鑾儀載族而靜攝之中恐或有損伏未審夜間聖體若何寢睡水剌之節亦何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
李益運啓曰大司憲申廳顯呈辭執義掌令一員持平二員未差掌令申史澳在外監察茶時之意敢啓傳曰知道
정조 14년
柳文養啓曰備邊司郞廳來言賓廳日次而無時任大臣不得來會云矣敢啓傳曰知道
정조 14년
李益運啓曰新除授同義禁蔡弘履方在削職中何以爲之敢稟傳曰罪名竝分揀
정조 14년
柳文養啓曰守禦使鄭昌順罪名分揀事命下矣卽爲牌招傳授密符何如傳曰允
정조 14년
傳于申耆曰右副承旨同副承旨入侍
정조 14년
傳于申耆曰左副承旨許遞前望單子入之待下批牌招察任
정조 14년
傳于柳文養曰命令當信古之哲辟與虞人期獵將適野値雨猶且身往罷之日昨戒駕郊次中路之他使已會之武士終日等待雖因事會之不得不然與初意之開場後往臨異焉揆以信令之意事涉失約一兩日內當召試西北武士柳葉箭一巡受料外在京者因公幹私事上京者竝許赴試令兵曹知悉
정조 14년
傳于柳文養曰宣傳官金鎭井具縉汰去之代令該曹口傳差出
정조 14년
李敏采啓曰校理李殷模在外玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰允
정조 14년
傳于柳文養曰言似妄矣無隱中出來同罪者已收敍不可一爲一否前參贊宋載經敍用留窠意在仍任前職待開門牌招察任
정조 14년
傳于申耆曰在外兵曹堂上許遞前望單子入之待開門牌招察任
정조 14년
兵曹參議前望單子入之李洪載落點
정조 14년
有政吏批判書吳載純進參判閔鍾顯在外參議未差行都承旨柳戇進以曺允大爲吏曹參議洪秀輔爲大司憲李太亨爲校理李晴爲副校理閔昌爀爲修撰崔顯重爲副修撰李義行爲禮曹參判李勉兢爲兵曹參議
정조 14년
兵批判書金文淳病參判洪文泳入直進參議未肅拜參知趙雲紀病左副承旨申耆進知事金憙仍任事承傳副司直單李得臣蔡弘履鄭大容李洪載李勉兢鄭益祚
정조 14년
傳于柳文養曰近來銓法不古激揚二字擔却一邊若有以言獲罪屢靳點下者隨窠首擬雖或爲開言路之一道今則反是作宰不治罪犯賣鄕而每政首望有如奬直酬勞者然魚用謙所坐之如爰辭如繡啓雖未的知伊時御史亦與出道有異而設令數爻相在用處非私其爲犯禁一也襲謬一也有何可奬可酬之端而番番不捨政政必擬果何所據乎銓官事極爲駭然當該堂上爲先從重推考
정조 14년
柳文養以兵曹言啓曰傳曰古人雖有牽裾斷鞅排闥之事牽亦有許多般斷亦有許多般排亦有許多般雖在倉卒煩擾之時紀綱不可不顧再昨出宮時大臣閣臣之遮道爭請也一隊弓鞱之輩雜入其間行言責之事在其時出令不過郊館之行也大臣卿宰雖非言責異於庶僚先事之慮亦或一道而渠輩焉敢若是無嚴乎兵判纔已拿入以警其不能檢飭之罪而渠輩尋常處之國綱之外大有關於後弊兵曹拘留別軍職等竝令兵判郊館開坐時重棍仍送禁府勘以當勘之律以聞事命下矣依傳敎本曹拘留別軍職田文顯韓光濟李潤謙柳心源鄭學畊任聖說李晉秀各重棍十五度後移送義禁府之意敢啓傳曰知道
정조 14년
柳文養以兵曹言啓曰傳曰昨以江華兼中軍具埉事令帥臣擧行而更思不必付之該府令兵判進詣郊館開坐大張旗皷威儀擧行後草記千摠及假中軍下送本府亦近苟艱兵判與本道觀察使眼同亦於郊館決棍回示至於充軍役等事付之本府事分付回示之律卽回示三軍之意也若非軍兵之齊到殊乖制律之意畿營管下軍兵年來新作哨者亦不少以此聚待擧行事分付事命下矣依傳敎臣進詣慕華館開坐大張旗皷威儀江華兼中軍具埉拿入決棍二十度仍與京畿觀察使金憙眼同江華假中軍韓思遠千摠柳瀷韓邦孝回示三帀決棍各三十度後罪人具埉韓思遠柳瀷韓邦孝等充軍次出付畿營之意敢啓傳曰知道
정조 14년
柳文養以兵曹言啓曰今十一月初十日本曹草記憑藉鑞牌恣意犯夜玉堂使令金羲大軍士光得各決棍十五度事批旨內憑藉鑞牌恣意犯夜兩漢營底保授過辜限後加棍十五度移送該曹照律事命下矣保授罪人金羲大光得各加棍十五度後移送秋曹之意敢啓傳曰知道
정조 14년
柳文養以刑曹言啓曰再昨日動駕時猥濫擊錚人鳳山郭始復妻許氏則以爲其夫郭始復以田畓事與京居車履遠相訟於刑曹而自官推捉之際其媤母挽執其夫不放則曹隷突入裂破其夫之衣冠竝與其媤母而毆打其媤母則失魂不省其夫則畢竟被捉而去方在死境大抵本事干涉於洪守榮而堂上則洪最榮之妻娚郞廳又是切親之間故爲慮擊錚使不得呼籲乞蒙天恩俾得明決事也車履遠郭始復田價相訟始於今月十一日而推辨之時始復無一辭稱冤還退以給之意丁寧納供後定限不爲來待故參議臣姜彝正果令推捉而只以其時所見言之雖有笠子之毁損元無傷處之可言今以此供觀之其夫之被打旣不顯著則其母之失魂云者尤難憑信而曹隷推捉之際不能從容押來致此笠子之破碎事極驚駭曹隷則自臣曹別加嚴懲本訟則係是四件之外而憑藉毆母肆然鳴金萬萬無嚴原情內辭緣置之許女則自臣曹照法嚴勘何如傳曰爲親母上言亦可謂之四件外事乎訟理之如此如彼姑捨是本事則戚里家田土也堂上則戚臣之妻娚也況縱隷於外邑任其行惡乃爾以卿曹右袒僚堂之心猶不敢全諱事實曰以所着之笠毁損則其所作挐足爲明證老婆之爲其子挽救之際致傷勢所似然不致命幸耳大抵近來無論此戚家他戚家騰揚太過肆氣之漸每切隱憂際此聞此以洪最榮之無識麤悖心常悶然者決知有干囑至於乃兄不但在外任頗似畏愼最榮焉宦其罪乎此等豪橫之習須從露處這卽嚴懲舊戚里之不悛者新戚里而學習者亦庶知戒赦令纔過十分參酌洪最榮爲先削其職名拔之起居之列以慈宮謙德敎戒何等申複而渠之姓名以此屑越之事上下於似此文書尤豈不痛憤乎至於亞堂之頻除詞訟以其初除時不無名稱故也後叨不及初叨治聲變爲疵政果然有此僨誤惜其家老純善太柔不能束子弟本曹參判金魯永令該曹施以受托聽訟縱隷虐民之律雖以卿言之眞所謂草綠一色而莫念瓜田之嫌顯有掩覆之跡莫嚴者議讞而阿好如許極爲駭然卿則罷職本訟令海伯嚴査狀啓該隷亦令海伯刑推嚴囚以待處分事分付可也
정조 14년
刑曹啓目擊錚罪人金判同原情云云其父萬弼依例加資事特蒙天恩敎味白齊所供如此上裁何如判付啓營題足爲證左所考京在帳籍草記爲旀此後以老職當入見漏事擊錚者自本曹先考帳籍實則除刑推捧供措語修啓違錯則依例刑推捧供事知悉擧行爲旀以亞堂言之名出於呼籲者原情設令事實相左理當自引況身在一曹借口僚堂難掩幻互之跡而晏若無所干循例着名於參坐之席以此啓目無難登徹放恣莫甚參判金魯永可謂兩罪俱發此罪竝以勘律之意分付該府爲旀出納之地不能據理退却致煩辭敎當該承旨爲先從重推考爲良如敎
정조 14년
庚戌十一月二十日巳時上御重熙堂右副承旨同副承旨入侍時右副承旨申耆同副承旨柳文養假注書鄭尙愚記事官洪樂游徐有聞以次進伏訖上曰昨日慈殿之戒駕卽予誠意淺薄未能仰格之致而但守宮承旨雍容周旋不爲急遽奉行故輦輿只至宮門而旋卽還內誠萬幸矣二行刀割仍命耆書傳敎曰翰林啓辭事終涉如何惟二去甲戌年有之其前例豈可取用設有可言之事以執藝之義擧筆欲效不忘規諫冒昧陳疏可也焉敢爲此無於例之擧乎其時翰林竝削職不能檢飭之右位亦爲罷職又命耆書傳敎曰五衛將洪聖禧事不獨無嚴而已難免巧之一字渠亦士夫所爲如此寧不痛惡乎絲綸不欲迫切雖不索言而渠旣着署渠旣照檢伊後擧措萬萬如何比之朴萬瞻之純然豈不爲罪人乎於渠固不足深責仍而置之使渠長此等伎倆於事爲雖欲爲人得乎以官職爲名者更勿擧論事分付兵曹及各軍門上曰兵曹判書入侍賤臣承命出去與兵曹判書金文淳偕入進伏訖上敎文淳曰再昨動駕時別軍職輩其可成說乎卿宰則以先事之憂遮道爭請容或可也而渠輩焉敢乃爾身爲本兵之長目見此輩無嚴之習而不能禁戢此後則惕念以尊紀綱可也仍命耆書傳敎曰古人雖有牽裾斷鞅排闥之事牽亦有許多般斷亦有許多般排亦有許多般雖在倉卒煩擾之時紀綱不可不顧再昨出宮時大臣閣臣之遮道爭請也一隊弓鞱之輩雜入其間行言責之事在其時出令不過郊館之行也大臣卿宰雖非言責異於庶僚先事之慮亦或一道而渠輩焉敢若是無嚴乎兵判纔已拿入以警其不能檢飭之罪而渠輩尋常處之國綱之外大有關於後弊兵曹拘留別軍職等竝令兵判郊館開坐時重棍仍送禁府勘以當勘之律以聞雖以昨日排闥時事言之晩後光景駭瞻極矣直逼大次簷階之前其時雖有卿宰竝施付處之命而係是行不得之擧則反涉戲劇傳敎雖不書出仍以置之其可曰有堂陛乎沬血二字雖聞於史乘喧呼衝突團成摶鬪庶僚雜於卿宰之上求之故事寧有如許前例乎其中亦豈無具眼者竊歎其擧措之顚倒乎旣不得一一追査勘罪則不能董察之罪宜責言責論思之臣昨日排闥時入庭三司亟施不敍之典又命耆書傳敎曰昨以江華兼中軍具埉事令守臣擧行而更思不必付之該府令兵判進詣郊館開坐大張旗鼓威儀擧行後草記千摠及假中軍下送本府亦近苟艱兵判與本道觀察使眼同亦於郊館決棍回示至於充軍役等事付之本府事分付回示之律卽回示三軍之意也若非軍兵之齊到殊乖制律之意畿營管下軍兵年來新作哨者亦不少以此聚待擧行事分付本道監司不可不備員向來事處分果出於空其營之意六易監司亦屬當念前監司金憙仍任除朝辭卽爲擧行前佩密符仍佩事成送有旨卽遣宣傳官齎傳仍命退諸臣以次退出
정조 14년
行都承旨柳戇式暇左承旨李敏采坐右承旨李益運坐左副承旨李晩秀坐直右副承旨申耆坐同副承旨柳文養坐直注書李海隣病一員未差假注書鄭尙愚仕直趙台榮仕事變假注書李元八仕
정조 14년
申耆啓曰今日入直內三廳武兼禁軍及軍兵等中日習射請出標信傳曰知道
정조 14년
申耆啓曰大司憲洪秀輔未肅拜執義掌令一員持平二員未差掌令申史澳在外監察茶時之意敢啓傳曰知道
정조 14년
申耆啓曰來二十五日朝參日次矣敢稟傳曰停
정조 14년
柳文養啓曰司諫許晊下諭後過限不上來依定式遞差傳旨及禁推傳旨捧入之意敢啓傳曰知道
정조 14년
申耆啓曰副校理李晴時在京畿坡州地經筵入番事緊斯速乘馹上來事下諭何如傳曰允
정조 14년
傳于李晩秀曰輪對官入侍
정조 14년
傳于柳文養曰宣傳官未差之代前宣傳官具命德李性林罰已行矣仍任柳漢源洪棆趙恩錫隨窠次次仍任
정조 14년
李晩秀啓曰校理李太亨牌不進罷職傳旨今方捧入而校理李殷模副校理李晴俱在外修撰閔昌爀副修撰崔顯重傳旨未下玉堂上下番俱空已至經宿事甚未安未差之代政官牌招開政差出待下批仍卽牌招以爲推移入直之地何如傳曰允
정조 14년
吏批有政判書吳載純參判閔鍾顯參議曺允大左承旨李敏采進以李鼎揆爲大司諫李周顯爲執義趙錫穆爲司諫李鎭宅爲掌令申爲持平宋俊載爲持平朴師默爲正言朴孝成爲正言尹羽烈爲副校理申馥爲修撰趙鼎鎭爲刑曹判書宋載經爲惠民提調徐榮輔爲東學敎授李冕膺爲南學敎授金方行爲西學敎授李達觀爲通津府使李萬運爲江華經歷右參贊單宋載經仍任事承傳
정조 14년
兵批判書金文淳進參判洪文泳入直參議未差參知趙雲紀病右副承旨申耆進以李潤國爲江華中軍丁運泰爲位羅萬戶副司直李勉兢同知單李七鎭僉知三單孫昌軫劉大鉉朴弼鳳宣傳官具命德李性林仍任事承傳
정조 14년
以京畿都事望筒傳于李敏采曰數遞宜念前都事仍任
정조 14년
柳文養啓曰卽者義禁府都事來言時囚罪人田文顯等勘以當勘之律金魯永施以受托聽訟縱隷虐民之律事命下矣判義禁韓光會知義禁朴宗岳同義禁蔡弘履未肅拜同義禁申思運在外不得擧行云判義禁韓光會知義禁朴宗岳同義禁蔡弘履竝卽牌招何如傳曰允
정조 14년
柳文養以兵曹言啓曰禁軍來辛亥春夏等都試政府及本曹連因有故不得設行今已過時矣在前如此之時有仍停都試代行祿試射之例今亦依此擧行何如傳曰允
정조 14년
申耆以義禁府言啓曰前知義禁鄭好仁卽其所向地免爲庶民事承傳啓下矣鄭好仁以承傳內辭意具罪目發遣府都事押付江華府免爲庶民之意敢啓傳曰知道其時傳旨意謂卽爲啓下紛擾中閪失今日始因言端覺得而原傳旨公事軸旣不在則必是政院之閪失當該承旨査出罷職可也
정조 14년
庚戌十一月二十一日辰時上御熙政堂輪對官入侍時左副承旨李晩秀假注書鄭尙愚記注官金良倜金鳳顯禮賓主簿金星白掌苑奉事金喆淳瓦署別提金復根平市令朴壽亨造紙別提李持淳以次進伏訖上命書榻敎曰右副承旨入侍賤臣承命出傳右副承旨申耆進伏訖上曰輪對官進前各奏職姓名可也星白等各奏職姓名訖上曰各奏職掌與所懷可也星白曰職掌則鹽醬而無所懷矣喆淳曰職掌則乾果而無所懷矣復根曰職掌則瓦甎而無所懷矣壽亨曰職掌則句檢市廛而無所懷矣持淳曰職掌則表咨紙而無所懷矣仍命退諸臣以次退出
정조 14년
行都承旨柳戇坐行左承旨洪文泳坐右承旨李敏采坐直左副承旨李益運坐右副承旨申耆坐直同副承旨柳文養坐注書李海隣病一員未差假注書鄭尙愚仕直一員未差事變假注書李元八仕
정조 14년
藥房提調臣鄭昌順副提調臣柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
申耆啓曰大司憲洪秀輔掌令李鎭宅持平宋俊載牌招啓辭未下執義李周顯掌令申史澳持平申在外監察茶時之意敢啓傳曰知道
정조 14년
柳戇啓曰假注書趙台榮身病猝重勢難察任今姑改差何如傳曰允
정조 14년
傳于柳文養曰下直閫帥留待
정조 14년
備忘記全羅左水使趙㠎下直長弓一張長箭一部片箭一部筒兒一箇賜給
정조 14년
傳于柳戇曰左副承旨許遞
정조 14년
柳戇啓曰吏曹郞廳來言承旨有闕政事取稟傳曰前望單子入之待下批牌招察任
정조 14년
承旨前望單子入之洪文泳落點
정조 14년
以前司諫許晊禁推傳旨傳于申耆曰分揀
정조 14년
申耆啓曰卽者義禁府都事來言時囚罪人田文顯金魯永等勘律事命下矣判義禁韓光會牌不進次堂例不得擧行云何以爲之敢稟傳曰如許囚徒喫苦風寒不足爲軫念耆耄判堂今日極寒豈令出牌開坐乎此啓辭勿施待日暖量其筋力出仕所坐事分付在囚中衆所共知實病年老人保放
정조 14년
傳于申耆曰日寒知此刑曹時囚卽爲放送
정조 14년
柳文養以義禁府言啓曰在囚中衆所共知實病年老人保放事命下矣時囚罪人韓光濟田文顯俱有實病云竝放送之意敢啓傳曰知道
정조 14년
申耆以刑曹言啓曰因兵曹啓辭憑藉鑞牌恣意犯夜使令金羲大軍士光得加棍移送該曹照律事命下矣取考律文則大明律詐僞條有曰詐稱見任官家人者杖一百大典通編禁制條有曰憑依橫挐者杖一百例云二罪俱發罪各等者從一科斷依此律金羲大光得等各決杖一百放送之意敢啓傳曰知道
정조 14년
以大司憲洪秀輔上疏傳于申耆曰病旣如此解官可便調治其餘云云豈煩辭敎本職許遞原疏還給
정조 14년
戶曹參判李敏輔疏曰伏以臣濫蒙洪造圖報無日有除輒膺强策就列夫豈他故哉隆渥不敢忘也殘骸不暇恤也一息尙存猶欲盡分其計誠迃而其情亦慼矣日者隨駕江郊滿庭崩迫慈敎荐下辭旨嚴重職兼金吾者不容逡巡臣亦偕右僚而馳出津頭當其蒼黃震惕未遑於奏聞固爲罔赦之案矣及因傳敎右僚就囚而臣則只令遞差臣實含恩感泣不知死所而罪同罰輕靡所容措還向行在所泥首竢勘矣畢竟右僚獨被嚴譴臣則只解兼任而止上爲公朝失刑旣大俯循私分倖逭莫甚臣豈臣所可晏然而已者乎藉曰官有長亞之別其爲罪犯則一也論以邦憲恐無差等之理在臣私義宜受同被之罰陳章自列雖涉猥越微衷忸蹙不得不疾聲呼籲於聖鑑之下伏乞聖明俯賜體諒亟命下臣司敗一體勘律使刑政得中賤分獲安不勝幸甚云云
정조 14년
以戶曹參判李敏輔上疏傳于柳文養曰官人刑人之司首堂皆主通塞與議讞次僚與聞而已凡有責罰首堂重勘則次堂之坐律例在輕典其時事實非不照燭處分亦非不裁量則豈敢爲此替當之擧反犯侵官之嫌乎況雖曰同行出謀與先發皆由首堂則朝家刑政當務核實雖在倉卒悤遽之際施措豈可混淪鶻突乎由前由後此疏之捧入烏在乎惟允之意該房承旨從重推考原疏還給
정조 14년
刑曹參議姜彝正疏曰伏以臣猥以無似偏蒙誤恩前後踐歷罔非踰涯向來秋曹除命忽下於前席入侍之日感激殊私他不暇顧卽地出肅鎭日赴坐惟以奔走殫竭爲一分報效之圖而賦性昏劣臨事齟齬每當審決之際恒有僨誤之懼矣卽伏見鳳山許女鳴金回啓傳敎下者有首亞堂處分之命臣於是滿心惶恧誠不知措躬之所也大抵此訟之當初題給者臣也末後捉來者亦臣也苟究其罪臣實爲首不干之僚堂猶且重勘則臣之倖逭不但私心之萬萬惶愧在朝家綜核之政亦不當如是玆敢露章首實恭俟嚴處而至於曹隷之不出外邑隻言之自多爽實旣有本道行査之命則臣不敢一一煩縷自犯分疏之科伏乞聖明俯垂鑑諒治臣誤事之罪施以當勘之律以爲當官不職者之戒焉云云
정조 14년
以刑曹參議姜彝正上疏傳于柳戇曰妹夫所爲妻娚不知佐貳所爲亞僚不知乎掩耳偸鈴跡不光明取捨自有商量者訟理之曲直事實之主客卽有司之事其間豈煩辭敎乎原訟之署決在於三堂亦非不知則焉敢張皇自引於近來酬應煩擾之時乎然獨令行公太近迫束本職許遞原疏還給
정조 14년
庚戌十一月二十二日巳時上御重熙堂同副承旨入侍時同副承旨柳文養假注書鄭尙愚記注官金良倜金鳳顯待敎沈象奎以次進伏訖上命書傳敎曰近來擊錚原情十之八九爲猥濫竝付裁抑之科一依該曹草記施行如是之際奸弊又出雖以鳳山女人原情事言之所謂草記截去頭尾惟以不見頉極意容計此後猥濫拔去之類依畿營啓本例以啓目爲之先以勿施之意措語踏印外行列錄各人原情無或刪去字句事分付該曹以懲欺蔽之習文養曰十五日所下傳敎中有冬至前後一日不緊章奏勿爲捧入之命而自其後凡係疏章尙今見阻於闕門事體所在極爲駭然不飭之當該兵曹堂上推考何如上曰依爲之出擧條上敎象奎曰日前動駕時筵說載之日省錄乎象奎曰未及載錄矣上曰詳悉載之可也命書榻敎曰留待閫帥入侍賤臣承命出與全羅左水使趙㠎偕入進伏訖上敎㠎曰戰船之修葺松田之禁斷着意爲之可也仍命退諸臣以次退出
정조 14년
行都承旨柳戇病行左承旨洪文泳坐直右承旨李敏采坐左副承旨李益運坐右副承旨申耆坐同副承旨柳文養坐直注書李海隣病一員未差假注書鄭尙愚仕南履翼仕直事變假注書李元八仕
정조 14년
李益運啓曰大司憲未差掌令李鎭宅持平宋俊載牌招啓辭未下掌令申史澳執義李周顯持平申在外監察茶時之意敢啓傳曰知道
정조 14년
趙台榮改差代以南履翼爲假注書
정조 14년
洪文泳啓曰今日政新除授玉堂竝待下批牌招推移入直何如傳曰允
정조 14년
以宗廟提調望筒傳于洪文泳曰宗廟事體至重資雖至於正卿除非淸顯履歷不敢擬入自是銓格則近來雖不極擇豈可以未經吏曹未通經筵之單嘉善諸人擬於三望乎況宮署提擧則近以正卿中最崇秩者極擇擬望本署提擧豈敢如是乎吏曹判書吳載純爲先從重推考參議官亦爲推考此望筒更爲擬入此後各別嚴飭
정조 14년
以刑曹參議望筒傳于洪文泳曰昨年效勞特除都正伊後一不檢擬屢煩筵敎亦依舊勿論銓格自銓格筵敎自筵敎況其地閥何官不做陞資之擧反爲久滯之端前都正李昌會此窠擬入待點下牌招察任
정조 14년
以監察望筒傳于洪文泳曰不過微罪當初特敎亦以原居之在水原豈可仍令落仕前監察李福休仍任不可一爲一否吳泰簷見窠收用都事姜儐之代昨日提敎之下尙不差代旣知傳旨之其時紛擾中混入於休紙而豈可空然留窠乎銓官推考今日政以落仕最久人中擬入
정조 14년
吏批有政判書吳載純進參判閔鍾顯未肅拜參議曺允大進行都承旨柳戇進以李度默爲大司憲金翰東爲校理申馥爲副校理權坪爲副修撰李鼎運爲兵曹參判鄭來鼎爲司䆃僉正李命植爲觀象監提調具㢞爲內贍提調李昌會爲刑曹參議李秉模爲宗廟提調鄭養善爲義禁府都事吳泰詹爲濟用主簿監察李福休仍任事承傳
정조 14년
有政兵批判書金文淳病參判李鼎運病參議李洪載入直進參知趙雲紀病右副承旨申耆進同知單金慶彦僉知單黃處中副司直單洪秀輔李晩秀姜彝正竝單付
정조 14년
傳于申耆曰西北別付料軍官試射明日爲之
정조 14년
李益運以兵曹言啓曰臣於日昨登筵時以久勤邊將之人多窠窄邊地履歷遞付窠中阿耳加德神光平南等四鎭竝作久勤窠事稟達而有問議大臣指一草記之命矣依下敎問議于左議政蔡濟恭處則以爲今此變通實爲便好鎭樣亦非後日不願之地以此四窠爲定宜矣云矣大臣之意亦如此四鎭邊將作爲久勤窠定式施行何如傳曰允至於神光平南在遞付之輩所失雖不過遞付窠之不付亦有異於實職之無故作散然此輩之不得守令察訪者以此窠爲歇却之所今若移此屬彼近於五月爐渠輩求之雖不渴急失之能無悵然乎且以設官之本意言之久勤差送之法百年前後新創之事也遞付之式不知爲幾百年此所以草記批答之留中者也大抵許多窠陞作之後窠窄安得不然及今變通在所不已阿耳加德事依施古群山之爲邊地誠如重臣言不緊甚矣水操則虞候往領亦無不可安興之還作亦近銷刻而罷鎭時大臣筵稟定式未知爲可民弊旣如許窠闕欲釐正何嫌銷刻兩窠亦爲還作久勤窠又若萬戶事卿之筵奏甚有意見此則更爲指一草記可也
정조 14년
申耆以兵曹言啓曰內禁衛將李漢棟忠翊衛將成東一俱以身病猝重時月之內無望供職呈狀乞遞實病旣如此則宿衛輪番之任不可久曠竝今姑改差何如傳曰允
정조 14년
申耆以守禦廳言啓曰本廳新牙兵左司左哨官鄭聖錫身病勢難察任今姑改差何如傳曰允
정조 14년
柳文養以刑曹言啓曰因洪州金判同擊錚原情判付內營題足爲證左取考京在帳籍草記事命下矣依判下移文京兆考來三式年帳籍則判同之父名連以萬弼載錄其年又爲八十一歲而獨未蒙一視之恩則其子呼籲事理固然而加資一款有非臣曹所敢擅議令該曹稟處今番京外耆老加資之命特出於同慶之德意而該牧之初不照察一委面任以致遺漏之擧者萬萬駭然當該牧使拿問處之該道道臣亦難免不審之失推考面任含嫌之說旣登原情則亦不可不問令道臣各別嚴査重勘之意一體分付何如傳曰允加資勿施只推可也
정조 14년
李益運以刑曹言啓曰日寒如此刑曹時囚卽爲放送事命下矣典獄署所在重囚外義禁府羅將林盛茂等十五名自御營廳押來因傳敎嚴囚工曹書吏李信民其人貢人申興李敏基等以望炬不進排罪自承政院直囚故竝卽放送之意敢啓傳曰知道當寒放囚出於欽恤之美典則所謂拘留之類不但法外亦不入於放送中其可成說乎此後無敢如前因日寒放送者過後還囚之弊亦爲嚴禁從當時送廉問以考其擧行勤漫萬一違令堂上重勘之外入直郞廳先汰後拿下吏刑配以此批答亦令政院載之該房故事可也
정조 14년
庚戌十一月二十三日巳時上御重熙堂右副承旨入侍時右副承旨申耆假注書趙台榮記注官金良倜金鳳顯以次進伏訖上命書傳敎曰政官牌招開政上曰政官牌去來斯速爲之事分付賤臣承命出傳命退承史以次退出
정조 14년
行都承旨柳戇病行左承旨洪文泳坐右承旨李敏采坐左副承旨李益運坐右副承旨申耆坐直同副承旨柳文養坐直注書李海隣病一員未差假注書鄭尙愚仕南履翼仕直事變假注書李元八仕
정조 14년
申耆以都摠府言啓曰今日人直內三廳武兼禁軍及軍兵等中日習射請出標信傳曰知道
정조 14년
柳文養啓曰大司憲李度默掌令李鎭宅持平宋俊載未肅拜執義李周顯掌令申史澳持平申在外監察茶時之意敢啓傳曰知道
정조 14년
傳于洪文泳曰明日抄啓文臣課講爲之
정조 14년
洪文泳啓曰抄啓文臣課講時何承旨進去乎敢稟傳曰右副承旨進去
정조 14년
洪文泳啓曰玉堂上下番俱空已至多日事甚未安校理李殷模疏批已下卽爲牌招入直何如傳曰允
정조 14년
掌令李鎭宅疏曰伏以臣跡本疎逖姿又庸陋倖竊科第出入郞署亦已久矣向者柏府除旨忽下於鄕廬訟罪之中闔門感祝鄕里聳動未及上來旋蒙恩遞此際國有大慶跛躄皆起臣雖無似忝在侍從不敢偃處嶺鄕顚倒戾洛粗伸頌忭之忱而迺者又叨前職幸登筵席咫尺孔邇恩渥海海雖粉身糜骨何足以報其涓埃哉臣早失怙恃無所依歸瞻望象魏逗留都下柏府除命又下於旅邸寂寞之濱且驚且感罔知所爲臣生長遐鄕聞見孤陋知識昏昧何嘗近似於淸朝耳目之任而區區犬馬之誠無以圖報玆敢不遞猥越披露衷悃伏乞聖慈俯垂諒察焉臣於此時何敢贅陳他說而目今民國之憂有萬不獲已者謹此附陳伏乞留神焉臣本鄕居也以稼穡爲業而鄒聖之言曰深耕易耨深耕則土利多故也噫食者民之所天而農者食之本也牛者農之本也使星監兵之廚傳不用牛者古者法禁之嚴峻可知也而我國之法皆作文具挽近以來守令郵丞邊將牧官皆設屠肆甚至於土豪吏校無難打殺由是之故十數年前牛價之極高者多不過十金而今則至於四五十金之多窮殘之民何以辦得乎前者家家有之戶戶畜之而今則十室之村僅有一二焉若此不已則其勢將至於絶種而後已矣實非細故也近年以來稼穡之茁茂可謂無前之大豐而及其收取也所出太減農人之言曰禾穗如許則穀出稱是而無實太甚者以其不得深耕之致也深耕者非可一耕而深之也一耕二耕至於四五耕而後可以深之也窮殘之民以身傭牛僅得付種而每患失時其何以深耕而所出之穀不至於無實乎是則雨順風調天降豐年而菽粟不如水火者人爲有所未逮之故也臣待罪本府問于禁吏則懸房疊屠私屠牟利者無慮近百處而非士夫家傔從則將任家奴輩也禁吏莫敢下手云豈不寒心哉元朝乃歲首之名節也朝家之特許弛禁亶出於與民同樂之盛意而三日之內屠殺者不知其幾千馱則此不過都民一時之需而其爲農民之害則大矣法禁之解弛安知其不由於是乎臣以爲此禁解弛則民生不保則國不爲國矣姬聖之訓曰先知稼穡之艱難卽知小人之依伏乞亟令廟堂別立科條一切嚴禁不容少緩則是乃生財之一道也噫戒兵有國之大政而所謂鄕軍門則無一可恃以言乎軍籍則皆是零殘老弱虛錄居半若當習操之際則該色以受賂之錢雇貰代立以言乎軍器則無非年久破物閪失太半若當點考之時則左右搜覓苟充彌縫軍政疎闊已無可言若不大更張則莫可奈何先正臣文成公李珥所云脫有南北外警則若疾風之掃落葉者正今日之鑑戒而若言其弊日亦不足矣幼學之名士夫之稱而常人遊食之輩用賂冒錄百般避役不但紀綱之頹廢無餘一時官長何以分別而充定軍額乎臣意則自朝家限五六十年前某式年先考漢城府帳籍知某邑幼戶之數幾何然後較考昨式年幼戶則冒錄增加之數昭然可知以此嚴飭列邑一竝査櫛則壯實閑丁不難得矣而若非別般規劃則徒爲吏胥之囊橐矣如是一番釐正之後從其遠式年査出幼戶實數自各其邑收籍捧上時以幼戶數額將校數額軍丁數額幾何元定磨勘則似無吏胥幻弄之患矣軍丁耗縮之端其弊不一營閫列邑各定軍官名色取其番錢而用之臣未知營閫軍官額數之幾何列邑軍官額數之幾何而此亦不可不一番釐正者也遊閑之輩甘其刀筆投入官吏故官吏之數無定限焉此亦耗縮一端而其他學校怙恃之逋藪何可以枚擧乎向來馬兵之取才賜科誠有實效而馬步一體步卒之能射善炮者亦如馬兵而取才則尤有實效也富實之常人皆稱幼學用賂圖免故零殘之軍卒一身而兼兩役兼三役喁喁嗷嗷莫保朝夕其何以親上而有樂死之心乎古人云結恩於無事之時臣意則自朝家無論馬步行伍軍卒特減煙戶雜役以示區別之意則亦激勸之一道也噫還穀之弊已悉於前後繡衣之所啓臣何敢覶縷乎豐年則斂之凶年則散之恤其飢寒救其疾苦聖人爲民制生之道豈不美矣而民生之難支莫還上若也今年精擇之令寔出尋常而臣以爲民生之受害則一也奸鄕猾吏與倉卒輩潛入庫中分二石而爲三石分四石而爲六石不但此也以塵土虛殼雜之其散穀之許多據此可知及其還給之際不問虛實惟以石數呼名勒給而當初十五斗全石之所納多不過六七斗此則臣之所覩記也臣謂此弊不禁則精擇之還穀適足爲倉蠧之肥而已民生之受害姑捨緩急之費何以爲之乎去去年北關移轉之時簸揚許多之數良以此也還穀虛秏若如今日則古豈有六斗作米之法乎大抵還穀之多而不精不若少而爲精之爲愈也多則難精而捧之亦難少則易精而捧之亦易及今登豐精捧之後不可無別樣變通之道矣倉蠧之用奸專出於不改量以石數出給而踰年所儲之穀物不無鼠縮捧上之際以十五斗斛捧之還給之時以十四斗斛給之若雜以塵土虛殼則令民不爲受食若有不足之數當該守令監色論以重勘俾懲其不足之數則倉蠧盜竊之弊不禁而自禁矣伏乞聖明俯垂諒察焉答曰省疏具悉勿煩附陳民隱軍政還弊許令廟堂稟處
정조 14년
庚戌十一月二十四日辰時上御春塘臺西北別付料試射入侍時右副承旨申耆同副承旨柳文養假注書鄭尙愚記注官金良倜金鳳顯待敎沈象奎以次侍立上具平戎服乘輿出延生門詣春塘臺降輿陞座引儀唱試官行禮訖兵曹判書金文淳訓鍊都正徐有大兵曹佐郞鄭觀輝都摠都事朴鼎明以次行禮進伏訖上曰開場可也別付料兵房以下以次應射訖宣傳官李檍仰奏曰前江華留守申大升前禁軍別將白東俊有記過待令之命故今方待令矣上曰城頭排立在留守上來之後前留守與中軍經歷竝分揀出送至於白東俊屢日闕外待令足當五六度棍治亦分揀出送可也命文養書傳敎曰天經地義之常則便不容權之一字臣下專輒於理逆於義悖其罪一罪其律極律一有干犯實涉罔赦昨秋禁堂事尙何言哉牽於藉重戒存忌哭近島薄竄未免纔發旋宥此固出於爲所重之嫌勝於爲方來之慮而其漸豈直曰霜將氷而已乎哉中夜無寐每一念至不覺蹶然起者屢矣伊尹聖人也霍光忠臣也遇變處變寧或遺弊於後世然猶莽操懿溫逞凶於簒竊之謀輒以伊霍爲禦人之口實況我國素稱前例之國此路一開後之效今者以某時有某例拔而倣之恣其凶肚則今日諸臣雖萬被鈇鉞將何以贖其罪乎此所以裁酌於義理輕重之際昨年卽釋禁堂歸重於目下之所重而近日特擢言者慮患於不虞之未然者也此而曰不可而爭執則是豢養莽操醞成懿溫罪有浮於以賊遺君苟有知覺孰敢容喙乎然而除命之姑寢而以前承旨使之乘馹還鄕者處分誠非悤遽中激惱之擧也筵臣之不解裏面權衛者昨筵有云云十五字刀割意在信令而遂初旣不以文跡昭示朝紙則外庭何由知之事近苟且殆不光明玆以義理頭腦處分委折敷示若此令諸臣曉然知申驥顯區處之事實因此而有附說者掩庇匪類之一宵小不忍其顚沛近於婦人之仁甚非生道殺人之意且於日前江舍住宿之夜細敍積歲鬱陶之戀也奏對初言先及於宋翼魯之尙今假息渠在蒙被惡名爲不瞑之恨云云聞來予始恍覺前日之過事周遮反忽明好惡之義卽以從當備說本事以暴無係關之實情答之如翼魯者及今抵以重辟八字刀割可以杜邪徑之竇不復爲怪鬼之徒簸弄之資大抵翼魯之丙申間從奸吏潛行千金之賂伊後所爲言之醜也賂物之還給厥吏一按可知然而翼魯則隱然有所結到處宣洩畢竟無聞知之事爲世指點語到是事渠輒涕泣滂滂惟願亟行査治此在丁酉戊戌間事而在其時則不欲以鄙悖瑣屑之事言於廷臣一味不聽到今厥事添渠死案渠以冒此罪目謂死不得潔鬼其言切矝其情切悲一翼魯何惜之有哉以此以彼如許匪類不以法從事予何辭其責乎前別檢宋翼魯特貸一律投之絶島俾斷宵小輩構釁而窺隙禍人家國殘人骨肉之謀惟玆處分之一弦一韋夫豈一時驟思亦可謂永有辭竝令知悉仍命讀奏一通文養曰驥顯之承旨除授旣命置之且當初無發配事則今此傳敎中前承旨三字放還二字恐不可矣上曰前承旨三字則抹去放還二字則以區處改書可也文養曰驥顯之疏是何等凶疏而今此傳敎中以扶植萬世之大防爲敎然則驥顯卽無罪案絲綸間恐不可如是下敎矣上曰以後世之不虞改書讀之可也文養曰驥顯卽窮凶絶悖之逆此傳敎臣何敢讀奏乎上曰一二句語旣改書且傳敎中以天經地義言之則承旨何可覆難乎仍命兼春秋頒布宣傳官徐有和仰奏曰宣傳官具縉記過待令矣上命拿入命宣傳官下敎曰向日排閽時非但卿宰雖輿儓下賤莫不願回駕則宣傳官亦當有同然之心而汝則旣受信箭出而把門職掌各異只當牢守而已且卿宰若抵死以入則死傷雖不可不顧而名曰把門或外面而立或却顧而退殆若故縱終至攔入師律何等重大而汝敢若是乎卿宰雖幸其排入而豈不曰軍律之不嚴乎以此以彼汝則不可尋常處之而殿庭非刑獄之地使兵判嚴棍三十度汝其知之仍命拿出上曰頃者兵郞白慶楷有記過侍令之命矣宣傳官何不提稟乎命當該宣傳官記過仍命白慶楷拿入上命宣傳官傳下敎曰汝罪汝當知之自昨秋已知汝奸惡之習且有記過之命則卽當待令於殿座近處矣何敢偃然自在於金虎門外乎仍命依法決棍七度後使之出付兵曹仍還內諸臣以次退出
정조 14년
行都承旨柳戇坐行左承旨洪文泳坐右承旨李敏采坐直左副承旨李益運坐直右副承旨申耆坐同副承旨柳文養坐注書李海隣病一員未差假注書鄭尙愚仕南履翼仕直事變假注書李元八仕
정조 14년
洪文泳啓曰備邊司郞廳來言今日賓廳日次而無時任大臣不得來會云矣敢啓傳曰知道
정조 14년
柳文養啓曰憲府連日監察茶時事甚未安除在外外未肅拜人員竝卽牌招何如傳曰允
정조 14년
柳文養啓曰大司憲李度默未肅拜掌令李鎭宅持平宋俊載牌不進執義李周顯掌令申史澳持平申俱在外監察茶時之意敢啓傳曰知道
정조 14년
傳于李敏采曰軍士房承旨入侍
정조 14년
以安廷善沈能迪囚單子傳于柳文養曰日寒如此放送
정조 14년
申耆啓曰校理金翰東副校理申馥李晴修撰權坪俱在外玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰允
정조 14년
以吏曹參議曺允大牌不進罷職傳旨傳于柳戇曰只推
정조 14년
有政吏批判書吳載純進參判閔鍾顯參議曺允大竝牌不進行都承旨柳戇進以李彦祐爲校理韓光植爲修撰洪良浩爲知經筵李英胄爲漢城判官
정조 14년
洪文泳以兵曹言啓曰依下敎薄衣禁軍閔百東高道赫韓啓興各木一疋去核三斤式敦化門騎兵金成徵李二奉全卜山金成云金虎門騎兵李古所阿只沈介男矅金門騎兵趙莫卜景秋門騎兵仇道春弘化門騎兵李俊才金永萬金太俊全老味西所騎兵趙元輝宣致云金日三南所騎兵吳萬石北所騎兵李時金千大阿只別監房留直騎兵韓卜金各木一疋去核三斤式通化門騎兵嚴光彩金先得全春得金大阿只各木二疋去核四斤式題給之意敢啓傳曰知道
정조 14년
洪文泳以兵曹言啓曰來十二月辛亥正月當上番騎兵二百五十名依定式本曹點考後仍令該曹襦衣題給之意敢啓傳曰知道
정조 14년
申耆以訓鍊都監言啓曰依下敎永肅門入直局出身吳昌憲林益彩軍士李次乭銅龍門入直軍安興敦姜同伊等處各木一疋去核二斤考例分給之意敢啓傳曰知道
정조 14년
申耆以禁衛營言啓曰依下敎新營入直騎士曺儆處木綿一疋去核三斤考例以給之意敢啓傳曰知道
정조 14년
申耆以御營廳言啓曰依下敎新營入直京標下軍全泰天金致尙鄕軍韓德用等處各木綿一疋去核二斤考例分給之意敢啓傳曰知道
정조 14년
柳文養以義禁府言啓曰時囚中有實病人保放事命下矣時囚罪入柳心源有實病云保放之意敢啓傳曰知道金魯永亦爲保放
정조 14년
柳文養以義禁府言啓曰時囚罪人金魯永依下敎保放之意敢啓傳曰知道
정조 14년
大司憲李度默疏曰伏以十六行刀割臣於是別所憂者惟我殿下以天縱之姿有日新之工辭令動合典謨施措必遵規度臣等之所仰望每以堯舜爲期豈意近日之事反有違於聖人中和之道也苟不猛加省察早事克治則繼此政令之間又安知無過擧也竊有繞壁之誠敢效獻芹之忱惟殿下念哉念哉臣於臺地以人則全不近似以情勢則實難承膺向來一肅雖緣迫於嚴命冒沒行公斷無其望伏乞俯賜諒察亟許鐫改焉臣不以言官自處而愚衷所激略有敷陳僭猥之罪益無所逃臣無任答曰省疏具悉勿煩
정조 14년
以禁府堂上聯名上疏傳于柳文養曰令政院付丙
정조 14년
庚戌十一月二十五日辰時上御重熙堂同副承旨入侍時同副承旨柳文養假注書鄭尙愚記注官金良倜金鳳顯以次進伏訖上命書榻敎曰左副承旨入侍賤臣承命出傳左副承旨李益運進伏訖命益運書傳敎曰聞禮判言近來卿宰侍從身死別致賻不爲擧行者多云擧條批答雖令皆卽如例爲之本家之不卽枚報該曹者亦過矣令該曹無或如前之意申飭仍命退承史以次退出
정조 14년
庚戌十一月二十五日辰時上御熙改堂課講入侍時右副承旨申耆同副承旨柳文養假注書南履翼記事官金良倜金鳳顯試官原任提學吳載純原任直提學李秉模以次進伏訖上曰左承旨入侍出榻敎賤臣承命出傳左承旨洪文泳進伏上曰日寒如此講員二員式輪回進講載純曰抄啓文臣課講連三次居不者禁推三次居不以上稟旨別樣論罰事載在節目矣今番課講講義龍崗縣令柳畊三次居不依節目禁推而副司正安廷善連七次居不沈能迪連五次居不以何律勘處乎敢此仰達矣上曰抄啓文臣課講連七次居不安廷善連五次居不沈能迪依定式爲先罷職令該府拿問處之連三次居不柳畊今番則參酌爲先從重推考出擧條載純曰今日課講時抄啓文臣崔璧旣書進字趁不待令事極駭然依定式令該府拿問處之何如上曰推考可也出擧條秉模曰故奉朝賀趙暾以逝單之未及啓下致賻等節該曹不得擧行而此外亦有逝單之未及入徹者云竝依例施行之意分付何如上曰衣爲之出擧條抄啓文臣進講訖上命退諸臣以次退出
정조 14년
庚戌十一月二十五日未時上御重熙堂軍士房承旨入侍時右副承旨申耆假注書南履翼記注官金良倜金鳳顯以此進伏訖上以抄啓文臣榜目命書傳敎曰講義異於面講連次居首賞除非特敎則前此皆勿論而此人經義自中翹楚況周易諸卦條問之難解者一一敷對積成一大卷豈比於一時面講乎依面講居首例捧傳旨上命退承史以次退出
정조 14년
行都承旨柳戇坐行左承旨李儒敬坐直右承旨李敏采坐左副承旨申耆坐右副承旨洪義榮坐直同副承旨柳文養坐注書李海隣病一員未差假注書鄭尙愚仕直南履翼仕事變假注書李元八仕
정조 14년
傳于申耆曰柑製今日通方外試取當親臨試官擬入儒生則弘化門外卽爲整齊事分付成均館
정조 14년
傳于申耆曰日寒如此今日柑製親臨時布帳外軍兵只以金虎銅龍門集春營軍除營直出用出番將官勿令替代槍劍軍置之挾輦軍以軍餉色集賢門入直軍爲之副輦置之事分付
정조 14년
傳于申耆曰左承旨左副承旨許遞前望單子入之待下批牌招察任
정조 14년
承旨前望單子入之李儒敬洪義榮落點
정조 14년
洪義榮啓曰今此試官望中時無職名人令該曹口傳付軍職何如傳曰允
정조 14년
李儒敬以兵曹言啓曰依下敎侍衛禁軍及武藝別監內吹兼內吹近仗軍士等處療飢之意敢啓傳曰知道
정조 14년
李儒敬以壯勇營言啓曰依下敎本營侍衛軍兵等處療飢之意敢啓傳曰知道
정조 14년
李儒敬以訓鍊都監言啓曰依下敎挾輦軍及排立軍等處療飢之意敢啓傳曰知道
정조 14년
李儒敬以禁衛營言啓曰依下敎弘化門入直各門把守軍等處療飢之意敢啓傳曰知道
정조 14년
李儒敬以御營廳言啓曰依下敎兼內吹及排立軍等處療飢之意敢啓傳曰知道
정조 14년
柳文養以義禁府言啓曰今日柑製時本府都事皆爲赴擧武都事一員本府入直而當直入直都事公事回公都事弘化東西挾門禁亂都事無以推移假都事四員令該曹各別擇差以爲分排之地何如傳曰允
정조 14년
獻納權恢啓曰大靜縣爲奴罪人金壽賢以幺麽宦寺交結士夫終爲凶賊之根柢而況其窮凶極惡之語敢欲潛售亂逆之心究厥罪惡萬戮猶輕情節未盡究覈輿情莫不憤惋興陽縣爲奴罪人河翼龍做出叵測之說作爲眞諺之書潛投深嚴之地欲售危逼之計究厥情狀亘古所無決不可一刻容貸於覆載之間請爲奴罪人金壽賢河翼龍竝令王府設鞫得情快正王法罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫泄請金甲島爲奴罪人克觀古今島爲奴罪人克泰更令王府嚴鞫得情快正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追拏之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典四行刀割新除授大司諫李鼎揆時在慶尙道慶州地司諫趙錫穆時在尙州地正言朴師默時在原春道原州地正言朴孝成時在京畿廣州地司憲府執義李周顯時在全羅道全州地持平申時在忠淸道忠州地請竝斯速乘馹上來事下諭答院曰不允八字刀割下諭事依啓
정조 14년
庚戌十一月二十六日巳時上御明光門柑製儒生試取入侍時行都承旨柳戇行左承旨李儒敬右承旨李敏采左副承臣申耆右副承旨洪義榮同副承旨柳文養假注書鄭尙愚南履翼記注官金良倜金鳳顯以次侍立上具翼善冠衮龍袍乘輿出延生門上曰試官洪領敦寧代韓光會鄭昌順代鄭民始爲之出駕前下敎詣明光門降輿陞座上曰試官班以光德門外爲之上曰儒生來會者爲幾人乎耆曰五六十人云矣上曰此科隨其貢果之入來後設行故本是不時出令致而未及待令乎同成均金文淳曰或買試紙或待同接故如是矣上曰試官幾人不來乎耆曰韓光會曺允大沈煥之尙不入來矣上曰試官韓光會曺允大病代徐浩修權爲之出榻敎義榮曰大司成沈煥之不但以試官未及進參親臨試士時國子長宜卽率儒生待令而屢度催促尙不入來揆以事體誠極未安推考何如上曰依爲之出擧條上曰試官洪良浩李洪載鄭大容沈煥之加差出榻敎上曰大司成入來乎文養曰來待闕外而以身病不得入來云矣上曰大司成許遞出榻敎上曰儒生許入以同成均整齊引儀唱試官以下入就位行四拜禮行戶曹判書鄭民始行副司直洪良浩徐浩修兵曹參議李洪載副司直鄭大容李益運奎章閣直閣徐榮輔待敎沈象奎入就位行拜禮以次進伏訖命書賦題仍命懸之宣傳官徐有和曰有一士子帳殿咫尺肆然橫竹事甚可駭何以爲之乎上曰停擧可也宣傳宦李檍曰二所巡將金龍瑞午時受點而日已報酉尙不受牌記過何如上曰置之斯速催促可也耆曰門鑰今將越來而似見阻於建陽崇智兩門矣何以爲之乎上曰使宣傳官分付許入可也上曰居首生員李廷顯入侍賤臣承命與之偕入進伏上曰做賦幾許首耶廷顯曰爲四五百首矣上曰做表爲幾許首耶廷顯曰六七百首矣上命史官招新來退出上曰柑製居首三中一生員李廷顯直赴殿試之次三中幼學李素直赴會試三下一進士徐俊輔給二分三下生員李顯東洪大協幼學任顯常各給一分次上幼學尹愼生員吳慶遠金處巖幼學朴宗喆各紙一卷筆二枝墨一笏賜給出榻敎上曰入格儒生明日待令出榻敎上曰政官待明朝牌招開政出榻敎上乘輿入延生門還內諸臣以次退出
정조 14년
行都承旨柳戇坐行左承旨李儒敬坐行右承旨洪文泳坐直左副承旨李敏采坐右副承旨申耆坐同副承旨柳文養坐直注書李海隣病一員未差假注者鄭尙愚仕直南履翼仕事變假注書李元八仕
정조 14년
藥房副提調臣柳戇啓曰親臨試士冒寒勞動伏未審夜間聖體若何寢睡水剌之節何如臣率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
王大妃殿惠慶宮中當殿藥房口傳問安答曰知道
정조 14년
申耆以都摠府言啓曰今日入直內三廳武條兼禁軍及軍兵等中日習射請出標信傳曰知道
정조 14년
柳文養啓曰禁衛營將官來言今日本營軍兵日次弘習云矣敢啓傳曰知道
정조 14년
傳于申耆曰入格儒生入侍
정조 14년
傳于李儒敬曰右承旨入侍
정조 14년
傳于柳文養曰偕來承旨許遞前望單子入之待下批牌招察任
정조 14년
傳于柳戇曰提調許遞前望單子入之
정조 14년
柳文養啓曰合辭方張之時兩司無詣臺之員事甚未安今日政新除授臺諫待下批牌招大司憲李度默獻納權恢一體牌招何如傳曰允
정조 14년
以刑曹坐不坐單子傳于柳文養曰拿處亞堂許遞今日政差出
정조 14년
吏批有政判書吳載純進參判閔鍾顯參議曺允大牌不進行都承旨柳戇進以柳河源爲掌令崔重圭爲持平李晴爲校理金方行爲修撰權爲刑曹參判洪檍爲內醫院提調宋啓來爲軍資判官金復根爲典牲主簿左議政蔡濟恭復拜相職事承傳宗廟都提調蔡濟恭景慕宮都提調蔡濟恭訓鍊都監都提調蔡濟恭以上仍任事承傳承文都提調蔡濟恭
정조 14년
兵批判書金文淳進參判洪文泳入直參議李勉兢參知趙雲紀病右副承旨申耆進以韓應儉爲內禁將李光進爲忠翊將
정조 14년
以順天府使望筒傳于柳戇曰糴政方張此時不可遞易旣用承傳姑勿出代順天前府使仍任
정조 14년
吏批再政以徐鼎修爲大司成尹光顔爲宗簿正順天府使尹光顔仍任事承傳以任長源爲宗簿正
정조 14년
柳文養啓曰大司憲李度默牌不進執義李周顯掌令申史澳柳河源持平崔重圭申俱在外監察茶時之意敢啓傳曰知道
정조 14년
柳文養啓曰修撰金方行時在忠淸道文義地經筵入番事緊斯速乘馹上來事下諭何如傳曰允
정조 14년
以姜世揆權熻囚單子傳于柳文養曰放送
정조 14년
柳文養啓曰表文事體何等至重而舊本自灣府上送之時所當定差員陪進而只以褊裨齎來揆以事面極爲駭然表文來到該院之後該院事當具由草記該府尹及該道臣傡爲論理請罪而不此之爲矇然捧納大是不察當該公事提調從重推考當初不能檢飭之該道臣亦爲從重推考該府尹則所當重勘而本院請推之外無他可施之罰何以爲之敢稟傳曰自京齎去時非使臣則齎表官也該府擧行之如許極爲駭然事屬罕有之例不善周旋雖似公罪事體之關係莫重不可只令兵判棍治該裨而止該府尹徐邁修罷職道臣越俸一等初則認以有司堂上之知而不請罪欲爲處分聞其事實該院事似然堂上勿推可也